சென்ற ஆண்டு ஒரு மாறுதலுக்காக அவன் சென்னை வந்து என்னைச் சந்தித்தான். அதற்கு முன் அவனைச் சந்திக்க ஹைதராபாத் சென்றிருந்த நாளில், பெரும்பாலான குடிமக்களைத் திருப்திப்படுத்த அப்சல் குரு தூக்கில் போடப்பட்டதால், மொத்த நகரும் வெறிச்சோடிக் கிடந்தது. அமீர்பேட் முதல் காச்சிகுடா வரை ஒரு மதுபானக்கடை கூட கண்ணில் படவில்லை. அதனாலும் அவனுக்குப் புதிதாய்த் திருமணமானதால் இருந்த கட்டுப்பாடுகளாலும் இந்தமுறை கண்டிப்பாக சென்னையில் குடிக்க வேண்டும் எனச் சொல்லி இருந்தான். அப்போது எனக்கு இருந்த ஓர் ஆங்கில வியாதியையும் பொருட்படுத்தாமல், இரண்டு ஆண்டுகளுக்குப் பின் அவனுக்காக மது குடித்தேன். சும்மா பீர் எனப்படும் பியர் தான். இந்த முறை ‘இருக்கு ஆனா இல்ல’ என்ற ஒரு நல்ல திரைப்படம் பார்த்தோம். கிளம்பும் போது இரு புத்தகங்களைக் கொடுத்து கண்டிப்பாக படிக்கச் சொல்லி போய்விட்டான்! இரு புத்தகங்களும் தலையணை தடிமன். ஒரு புத்தகம் பொருளாதாரம் அல்லது மேலாண்மை பற்றியது. இன்னொரு நண்பனிடம் கொடுத்துவிட்டேன். சரி என்னதான் இருக்கிறது என்று பார்க்கலாம் என இன்னொரு புத்தகத்தை வைத்திருந்தேன். அப்புதினம் இதோ!